તમારા વિસ્તારની માર્કેટની પરિસ્થિતિ વિશે જાણ્યા વગર ક્યારેય ડેવલપર સાથે વાટાઘાટ કરશો નહીં. તમારા વિસ્તારમાં આવેલા જુદા-જુદા પ્રોજેક્ટ્સનો ઝીણવટથી અભ્યાસ કરો. હાલમાં ચાલી રહેલો ભાવ શું છે, સગવડો કેવી છે વગેરે બાબતોની પૂરતી તપાસ કરો. એ ઉપરાંત જો તમને રસ હોય તો કયાં-કયાં નવાં બાંધકામ થઈ રહ્યાં છે એ વિશે પણ તપાસ કરી એનો શું ભાવ ચાલે છે એની વિગતો પણ મેળવો. જો વેચાણ ઘટ્યું હોય તો તમે એનો ફાયદો ઉઠાવી શકો છો. અપાર્ટમેન્ટને ઘણા લાંબા સમય સુધી વેચાયા વગરનો રાખવાને બદલે ડેવલપરોને પણ એને વેચવાની ઉતાવળ હોય છે.